CELEX: 
Language: hr
Date: 2019-12-17 00:00:00
Title: DELEGIRANA DIREKTIVA KOMISIJE (EU) .../… o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo u lemu i završnim obradama za primjene u određenim ručnim motorima s unutarnjim izgaranjem

EUROPSKA
                             KOMISIJA
                                                     Bruxelles, 17.12.2019.
                                                     C(2019) 9066 final
                     DELEGIRANA DIREKTIVA KOMISIJE (EU) .../…
                                        оd 17.12.2019.
        o izmjeni, u svrhu prilagodbe znanstvenom i tehničkom napretku, Priloga III.
   Direktivi 2011/65/EU Europskog parlamenta i Vijeća u pogledu izuzeća za olovo u lemu
       i završnim obradama za primjene u određenim ručnim motorima s unutarnjim
                                         izgaranjem
                                   (Tekst značajan za EGP)
HR                                                                                      HR
 ---pagebreak---                                                OBRAZLOŽENJE
   1.        KONTEKST DELEGIRANOG AKTA
   Ovom Delegiranom direktivom Komisije izmjenjuje se, u svrhu prilagodbe tehničkom
   napretku, Prilog III. Direktivi 2011/65/EU Europskog parlamenta i Vijeća o ograničenju
   uporabe određenih opasnih tvari u električnoj i elektroničkoj opremi (preinačeno)1 (Direktiva
   2011/65/EU) u pogledu izuzeća za posebne primjene koje sadržavaju olovo.
   Direktivom 2011/65/EU ograničava se uporaba određenih opasnih tvari u električnoj i
   elektroničkoj opremi, kako je predviđeno njezinim člankom 4. Na snagu je stupila
   21. srpnja 2011.
   Ograničene tvari popisane su u Prilogu II. Direktivi 2011/65/EU. Već su na snazi ograničenja
   za olovo, živu, kadmij, šesterovalentni krom, polibromirane bifenile i polibromirane difenil-
   etere, a ograničenja za bis(2-etilheksil)-ftalat (DEHP), butil-benzil-ftalat (BBP), dibutil-ftalat
   (DBP), diizobutil-ftalat (DIBP) primjenjuju se od 22. srpnja 2019. ili nakon tog datuma. U
   prilozima III. i IV. Direktivi 2011/65/EU navode se materijali i komponente električne i
   elektroničke opreme (EEO) za posebne primjene koji su izuzeti iz ograničenja za tvari iz
   članka 4. stavka 1. te direktive.
   Člankom 5. propisuje se prilagodba priloga III. i IV. znanstvenom i tehničkom napretku
   (uvrštavanje, obnavljanje, izmjene i ukidanje izuzeća). U skladu s člankom 5. stavkom 1.
   točkom (a) izuzeća se trebaju uvrstiti u priloge III. i IV. samo ako to uvrštavanje ne narušava
   zaštitu okoliša i zdravlja predviđenu Uredbom (EZ) br. 1907/20062 i ako je ispunjen bilo koji
   od sljedećih uvjeta: njihova eliminacija ili zamjena putem izmjena u dizajnu ili materijalima i
   komponentama za koje nije potreban ni jedan od materijala ili tvari navedenih u Prilogu II.
   nije izvediva iz znanstvenih ili tehničkih razloga, pouzdanost zamjenskih tvari nije osigurana
   ili postoji vjerojatnost da ukupni negativni učinci zamjenskih rješenja na okoliš, zdravlje i
   sigurnost potrošača prevladaju koristi od tih zamjenskih rješenja za okoliš, zdravlje i sigurnost
   potrošača.
   Nadalje, člankom 5. stavkom 1. propisuje se da Europska komisija (dalje u tekstu „Komisija”)
   putem pojedinačnih delegiranih akata u skladu s člankom 20. uvrštava materijale i
   komponente električne i elektroničke opreme za posebne primjene u popise iz priloga III. i
   IV. Člankom 5. stavkom 3. i Prilogom V. utvrđuje se postupak za podnošenje zahtjeva za
   odobrenje, obnavljanje i opoziv izuzeća.
   2.        SAVJETOVANJA PRIJE DONOŠENJA AKTA
   Od objave Direktive 2011/65/EU Komisija je od gospodarskih subjekata zaprimila brojne3
   zahtjeve, u skladu s odredbama članka 5. stavka 3. i Priloga V., za izdavanje novih i
   obnavljanje postojećih izuzeća.
   Važećim izuzećem 41 iz Priloga III. dopušta se korištenje olova u lemu i završnim obradama
   električnih i elektroničkih komponenti i obradama tiskanih pločica koje se koriste u modulima
   paljenja i drugim sustavima kontrole za električne i elektroničke motore s unutarnjim
   izgaranjem koji zbog tehničkih razloga moraju biti postavljeni izravno na ili u kućište ili
   cilindar ručnih motora s unutarnjim izgaranjem (klase SH:1, SH:2 i SH:3 Direktive 97/68/EZ
   Europskog parlamenta i Vijeća). Komisija je primila jedan zahtjev za obnavljanje tog izuzeća
   1
           SL L 174, 1.7.2011., str. 88.
   2
           SL L 396, 30.12.2006., str. 1.
   3
           Popis je dostupan na: http://ec.europa.eu/environment/waste/rohs_eee/adaptation_en.htm
HR                                                        1                                           HR
 ---pagebreak---    u lipnju 2017. za kategorije 6. i 11. Iako je datum isteka izuzeća iz unosa 41 za kategorije
   od 1. do 7. i kategoriju 10. bio 31. prosinca 2018., u skladu sa zahtjevima Direktive
   2011/65/EU (članak 5. stavak 5. drugi podstavak) izuzeće se nastavlja primjenjivati sve dok
   Komisija ne donese odluku o zahtjevu za obnavljanje4.
   Kako bi ocijenila zahtjev za izuzeće, Komisija je pokrenula studiju za provođenje potrebne
   tehničke i znanstvene procjene, uključujući šestotjedno otvoreno internetsko savjetovanje s
   dionicima5 o zahtjevu. Tijekom savjetovanja s dionicima nisu zaprimljene nikakve primjedbe.
   Objavljeno je završno izvješće koje sadržava procjenu zahtjeva6; dionici su obaviješteni.
   Komisija se zatim na sastanku stručnjaka 29. listopada 2018. savjetovala sa stručnom
   skupinom država članica za delegirane akte na temelju Direktive 2011/65/EU. Stručnjaci su se
   složili s predstavljenim prijedlogom, uz većinu suzdržanih članova. U skladu sa Smjernicama
   za bolju regulativu nacrt delegirane direktive objavljen je na portalu za bolju regulativu na
   razdoblje od četiri tjedna tijekom kojeg se javnost mogla očitovati. Primljena je jedna
   primjedba kojom se podržava nacrt prijedloga. Poduzeti su svi propisani koraci u vezi s
   izuzećima za ograničenja tvari u skladu s člankom 5. stavcima od 3. do 7.7 Vijeće i Europski
   parlament obaviješteni su o svim aktivnostima.
   U završnom izvješću posebno su istaknute sljedeće tehničke informacije i ocjene:
             Olovo je uobičajen element u slitinama za lemljenje koji služi za kontroliranje točke
              taljenja. Podnositelj zahtjeva uspješno je testirao alternativne materijale za zamjenu
              ograničene tvari. Međutim, potrebno je dodatno razdoblje kako bi se potvrdila
              pouzdanost bezolovnih proizvoda.
             Trenutačno je potrebno dodatnim ispitivanjima potvrditi pouzdanost bezolovnih
              zamjenskih rješenja dostupnih na tržištu.
   Rezultati ocjenjivanja za kategorije od 1. do 7. te kategorije 10. i 11. pokazuju da se
   konkretnim izuzećem ne bi narušila zaštita okoliša i zdravlja predviđena Uredbom (EZ)
   br. 1907/2006 (REACH), u skladu s člankom 5. Direktive 2011/65/EU. Nadalje, zahtjev za
   izuzeće ispunjava barem jedan relevantni kriterij iz članka 5. stavka 1. točke (a): budući da za
   predmetne primjene trenutačno ne postoje pouzdane alternativne tvari, opravdano je
   odobravanje izuzeća s razdobljem valjanosti od 24 mjeseca nakon objave delegirane direktive
   u Službenom listu. Budući da pouzdane zamjenske tvari još nisu dostupne, ne očekuju se
   negativni socioekonomski utjecaji zamjene u tom razdoblju. Ne očekuje se ni da će odobreno
   razdoblje valjanosti negativno utjecati na inovacije.
   Kad je riječ o kategorijama 8. i 9. postojeće se izuzeće nastavlja primjenjivati u razdobljima
   valjanosti utvrđenima u članku 5. stavku 2.
   4
            Kategorije navedene u Prilogu I. Direktivi 2011/65/EU su sljedeće: 1. veliki kućanski uređaji; 2. mali
            kućanski uređaji; 3. oprema informatičke tehnike (IT) i oprema za telekomunikacije; 4. oprema široke
            potrošnje za razonodu; 5. rasvjetna oprema; 6. električni i elektronički alati; 7. igračke, oprema za
            razonodu i sportska oprema; 8. medicinski proizvodi; 9. instrumenti za praćenje i kontrolu uključujući
            instrumente za praćenje i kontrolu u industriji; 10. automatski samoposlužni uređaji; 11. ostali EEO koji
            nije obuhvaćen nijednom od prethodno navedenih kategorija.
   5
            Razdoblje savjetovanja: od 20.10.2017. do 1.12.2017.
   6
            https://publications.europa.eu/en/publication-detail/-/publication/33a336f0-e0ef-11e8-b690-
            01aa75ed71a1/language-en/format-PDF/source-85019010 .
   7
            Popis potrebnih administrativnih koraka dostupan je na internetskoj stranici Komisije. U
            Međuinstitucijskom registru delegiranih akata na adresi https://webgate.ec.europa.eu/regdel/#/home
            može se vidjeti u kojoj se fazi postupka nalazi svaki nacrt delegiranog akta.
HR                                                           2                                                        HR
 ---pagebreak---    3.       PRAVNI ELEMENTI DELEGIRANOG AKTA
   Delegiranom direktivom odobrava se izuzeće od ograničenja iz članka 4. stavka 1., za
   uporabu olova u posebnim primjenama, koje treba uvrstiti u Prilog III. Direktivi 2011/65/EU.
   Kako je propisano Direktivom 2011/65/EU te posebno u skladu sa zahtjevima iz njezina
   članka 5. stavka 1. točke (a), instrument je Delegirana direktiva.
   Cilj je Delegirane direktive doprinijeti zaštiti zdravlja ljudi i okoliša te uskladiti odredbe za
   funkcioniranje unutarnjeg tržišta u području električne i elektroničke opreme dopuštanjem
   uporabe inače zabranjenih tvari za posebne primjene u skladu s odredbama i pod uvjetima
   Direktive 2011/65/EU te postupkom utvrđenim tom direktivom za prilagodbu priloga III. i IV.
   znanstvenom i tehničkom napretku.
   U skladu s načelom proporcionalnosti, ova mjera ne prelazi ono što je potrebno za
   ostvarivanje njezina cilja.
   Prijedlog ne utječe na proračun EU-a.
HR                                                 3                                                 HR
 ---pagebreak---                          DELEGIRANA DIREKTIVA KOMISIJE (EU) .../…
                                                  оd 17.12.2019.
         o izmjeni, u svrhu prilagodbe znanstvenom i tehničkom napretku, Priloga III.
    Direktivi 2011/65/EU Europskog parlamenta i Vijeća u pogledu izuzeća za olovo u lemu
        i završnim obradama za primjene u određenim ručnim motorima s unutarnjim
                                                    izgaranjem
                                             (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o
   ograničenju uporabe određenih opasnih tvari u električnoj i elektroničkoj opremi1, a posebno
   njezin članak 5. stavak 1. točku (a),
   budući da:
   (1)     Direktivom 2011/65/EU propisuje se da države članice moraju osigurati da električna i
           elektronička oprema stavljena na tržište ne sadržava opasne tvari navedene u
           Prilogu II. toj direktivi. To se ograničenje ne primjenjuje na izuzete primjene navedene
           u Prilogu III. Direktivi 2011/65/EU.
   (2)     Kategorije električne i elektroničke opreme na koje se primjenjuje Direktiva
           2011/65/EU navedene su u Prilogu I. toj direktivi.
   (3)     Olovo je ograničena tvar navedena u Prilogu II. Direktivi 2011/65/EU.
   (4)     Komisija je Delegiranom Direktivom (EU) 2014/72/EU2 dopustila izuzeće za
           korištenje olova u lemu i završnim obradama električnih i elektroničkih komponenti i
           obradama tiskanih pločica koje se koriste u modulima paljenja i drugim sustavima
           kontrole za električne i elektroničke motore s unutarnjim izgaranjem koji zbog
           tehničkih razloga moraju biti postavljeni izravno na ili u kućište ili cilindar ručnih
           motora s unutarnjim izgaranjem (klase SH:1, SH:2 i SH:3 Direktive 97/68/EZ
           Europskog parlamenta i Vijeća3) (dalje u tekstu „izuzeće”), uvrštavanjem tih primjena
           u Prilog III. Direktivi 2011/65/EU. Izuzeće za kategorije od 1. do 7. i kategoriju 10.
   1
           SL L 174, 1.7.2011., str. 88.
   2
           Delegirana direktiva Komisije 2014/72/EU оd 13. ožujka 2014. o izmjeni, u svrhu prilagodbe
           tehničkom napretku, Priloga III. Direktivi 2011/65/EU Europskog parlamenta i Vijeća u pogledu
           izuzeća za olovo u lemu i završnim obradama električnih i elektroničkih komponenti i obradama
           tiskanih pločica koje se koriste u modulima paljenja i drugim sustavima kontrole za električne i
           elektroničke motore s unutarnjim izgaranjem (SL L 148, 20.5.2014., str. 78.).
   3
           Direktiva 97/68/EZ Europskog parlamenta i Vijeća od 16. prosinca 1997. o usklađivanju
           zakonodavstava država članica u odnosu na mjere protiv emisije plinovitih i krutih onečišćujućih tvari
           iz motora s unutarnjim izgaranjem koji se ugrađuju u izvancestovne pokretne strojeve (SL L 59,
           27.2.1998., str. 1.). Direktiva 97/68/EZ stavljena je izvan snage Uredbom (EU) 2016/1628 Europskog
           parlamenta i Vijeća od 14. rujna 2016. o zahtjevima koji se odnose na ograničenja emisija plinovitih i
           krutih onečišćujućih tvari i homologaciju tipa za motore s unutarnjim izgaranjem za necestovne
           pokretne strojeve, o izmjeni uredbi (EU) br. 1024/2012 i (EU) br. 167/2013 te o izmjeni i stavljanju
           izvan snage Direktive 97/68/EZ (SL L 252, 16.9.2016., str. 53.).
HR                                                         4                                                      HR
 ---pagebreak---            trebalo je isteći 31. prosinca 2018. u skladu s člankom 5. stavkom 2. drugim
           podstavkom te direktive.
   (5)     Komisija je 30. lipnja 2017. primila zahtjev za produljenje izuzeća za kategorije 6. i
           11. (dalje u tekstu „zahtjev za produljenje”), to jest u roku iz članka 5. stavka 5.
           Direktive 2011/65/EU. U skladu s tom odredbom izuzeće ostaje na snazi do donošenja
           odluke o zahtjevu za produljenje.
   (6)     U skladu s člankom 5. stavkom 7. Direktive 2011/65/EU u okviru ocjenjivanja
           zahtjeva za produljenje provedena su savjetovanja s dionicima.
   (7)     Olovo je uobičajen element u slitinama za lemljenje koji služi za kontroliranje točke
           taljenja. Alternativni materijali koji zamjenjuju ograničenu tvar uspješno su testirani.
           Međutim, potrebno je dodatno razdoblje kako bi se potvrdila pouzdanost bezolovnih
           proizvoda.
   (8)     Trenutačno na tržištu nisu dostupne alternative bez olova kojima bi se osigurala
           dovoljna pouzdanost za primjene obuhvaćene izuzećem.
   (9)     Zbog nedostatka pouzdanih alternativa zamjena ili eliminacija olova znanstveno je i
           tehnički trenutačno neizvediva u određenim ručnim motorima s unutarnjim
           izgaranjem. Stoga je primjereno produljiti izuzeće. Produljenje izuzeća je u skladu s
           Uredbom (EZ) br. 1907/2006 Europskog parlamenta i Vijeća4 i stoga se njime ne
           narušava zaštita okoliša i zdravlja koja je njome predviđena.
   (10)    Izuzeće za kategorije od 1. do 7. te kategorije 10. i 11. trebalo bi produljiti do
           [posljednjeg dana dvadeset četvrtog mjeseca nakon objave ove Direktive u Službenom
           listu] u skladu s člankom 4. stavkom 3. i člankom 5. stavkom 2. prvim podstavkom
           Direktive 2011/65/EU. Imajući na umu rezultate stalnih nastojanja da se pronađu
           pouzdane zamjene, razdoblje trajanja izuzeća ne bi trebalo negativno utjecati na
           inovacije.
   (11)    Kad je riječ o kategorijama 8. i 9., postojeće se izuzeće nastavlja primjenjivati u
           razdobljima valjanosti utvrđenima u članku 5. stavku 2. drugom podstavku Direktive
           2011/65/EU. Radi pravne jasnoće datume isteka izuzeća trebalo bi navesti u
           Prilogu III. toj direktivi.
   (12)    Direktivu 2011/65/EU trebalo bi stoga na odgovarajući način izmijeniti,
   DONIJELA JE OVU DIREKTIVU:
                                                     Članak 1.
   Prilog III. Direktivi 2011/65/EU mijenja se kako je utvrđeno u Prilogu ovoj Direktivi.
                                                     Članak 2.
   1.        Države članice najkasnije do [posljednjeg dana dvanaestog mjeseca nakon datuma
             stupanja na snagu ove Direktive] donose i objavljuju zakone i druge propise potrebne
             za usklađivanje s ovom Direktivom. One Komisiji odmah dostavljaju tekst tih
             odredaba.
   4
           Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji,
           evaluaciji, autorizaciji i ograničavanju kemikalija (REACH) i osnivanju Europske agencije za
           kemikalije (SL L 396, 30.12.2006., str. 1.).
HR                                                      5                                                HR
 ---pagebreak---             One te odredbe primjenjuju od [posljednjeg dana dvanaestog. mjeseca nakon datuma
            stupanja na snagu ove Direktive + 1 dan].
            Kada države članice donose te odredbe, one sadržavaju upućivanje na ovu Direktivu
            ili se na nju upućuje prilikom njihove službene objave. Države članice određuju
            načine tog upućivanja.
   2.       Države članice Komisiji dostavljaju tekst glavnih odredaba nacionalnog prava koje
            donesu u području na koje se odnosi ova Direktiva.
                                             Članak 3.
   Ova Direktiva stupa na snagu dvadesetog dana od dana objave u Službenom listu Europske
   unije.
                                             Članak 4.
   Ova je Direktiva upućena državama članicama.
   Sastavljeno u Bruxellesu 17.12.2019.
                                               Za Komisiju
                                               Predsjednica
                                               Ursula von der Leyen
HR                                               6                                            HR
 ---documentbreak---                              EUROPSKA
                             KOMISIJA
                                                    Bruxelles, 17.12.2019.
                                                    C(2019) 9066 final
                                                    ANNEX
                                         PRILOG
                               Delegiranoj direktivi Komisije
   o izmjeni, u svrhu prilagodbe znanstvenom i tehničkom napretku, Priloga III. Direktivi
       2011/65/EU Europskog parlamenta i Vijeća u pogledu izuzeća za olovo u lemu i
        završnim obradama za primjene u određenim ručnim motorima s unutarnjim
                                        izgaranjem
HR                                                                                        HR
 ---pagebreak---                                                PRILOG
   U Prilogu III. Direktivi 2011/65/EU unos 41 zamjenjuje se sljedećim:
   „41          Olovo u lemu i završnim              Primjenjuje se na sve kategorije i istječe:
                obradama električnih i
                                                         [posljednjeg dana dvadeset četvrtog
                elektroničkih komponenti i
                                                            mjeseca nakon objave ove
                obradama tiskanih pločica koje se
                                                            Delegirane direktive u Službenom
                koriste u modulima paljenja i
                                                            listu] za kategorije od 1. do 7. te
                drugim sustavima kontrole za
                                                            kategorije 10. i 11.;
                električne i elektroničke motore s
                unutarnjim izgaranjem koji zbog          21. srpnja 2021. za kategorije 8. i 9.
                tehničkih razloga moraju biti               osim za medicinske proizvode za
                postavljeni izravno na ili u kućište        dijagnostiku in vitro te instrumente
                ili cilindar ručnih motora s                za praćenje i kontrolu u industriji,
                unutarnjim izgaranjem (klase
                                                         21. srpnja 2023. za medicinske
                SH:1, SH:2 i SH:3 Direktive
                                                            proizvode za dijagnostiku in vitro iz
                97/68/EZ Europskog parlamenta i
                                                            kategorije 8.,
                Vijeća *)
                                                         21. srpnja 2024. za instrumente za
                                                            praćenje i kontrolu u industriji iz
                                                            kategorije 9.”
   * Direktiva 97/68/EZ Europskog parlamenta i Vijeća od 16. prosinca 1997. o usklađivanju
   zakonodavstava država članica u odnosu na mjere protiv emisije plinovitih i krutih
   onečišćujućih tvari iz motora s unutarnjim izgaranjem koji se ugrađuju u izvancestovne
   pokretne strojeve (SL L 59, 27.2.1998., str. 1.).
HR                                                 1                                              HR